मकानों के ऊपर से गुजर रही हाइटेंशन लाइन, ढाणीवासियों ने जताई नाराजगी
भास्कर संवाददाता | गच्छीपुरा
कस्बेमें डोबड़ी रोड पर मालियों की ढाणी के रहवासी मकानों के ऊपर से हाइटेंशन बिजली लाइन को लेकर वहां के निवासी और डिस्कॉम आमने-सामने हो गए है। जानकारी अनुसार गच्छीपुरा मालियों की ढाणी के हीरालाल माली ने बताया कि गांव के ही एक व्यक्ति को गांव की बिजली लाइन से बिजली सप्लाई देने के लिए डिस्कॉम ऐसा कर रहा है। बार-बार अवगत कराने के बाद भी डिस्कॉम के अधिकारी घर के ऊपर से हाई टेंशन लाइन के तार गुजारने पर आमादा है। मालियों की ढाणी के लोगों ने गुरुवार को ढाणी में जिला परिषद सदस्य मंजू नेतड़ को ज्ञापन देकर डिस्कॉम कर्मियों के सामने प्रदर्शन किया और उक्त कार्य नहीं करने देने की बात कही। ढाणी के रामकरण माली ने बताया कि वहीं डिस्कॉम ने तारों का जाल बिछा रखा है। इससे हर समय खतरे का अंदेशा बना रहता है। वहीं मकराना एक्सईएन एसआर दानोदिया ने बताया कि इस लाइन को लेकर अगर ग्रामीण नाराज हो रहे है तो डिस्कॉम ये कार्य नहीं करेगा। हमारा पूरा प्रयास रहता है कि उपभोक्ताओं को कोई परेशानी हो।
गच्छीपुरा. मालियों की ढाणी में प्रदर्शन करते ग्रामीण।
hin_Deva san_Deva hin_Deva hin_Deva